Ρίτσαρντ Ογκ ντε Μπεργκ, 2ος κόμης του Άλστερ

Ο **Ρίτσαρντ Όγκ ντε Μπεργκ**, 2ος Κόμης του Άλστερ και 3ος βαρόνος του Κόνοτ (1259 - 29 Ιουλίου 1326) ή **Ερυθρός κόμης** ένας από τους ισχυρότερους Ιρλανδούς ευγενείς στα τέλη του 13ου και στις αρχές του 14ου αιώνα ήταν γιος του Γουόλτερ Μπεργκ, 1ου κομη του Άλστερ, του πρώτου κόμη από την δεύτερη δημιουργία. Ο πατέρας του ήταν δεύτερος γιος του Ρίτσαρντ Μορ ντε Μπεργκ, 1ου λόρδου του Κόνοτ και της Εγιδίας του Λασύ. Ο όρος *"Ρίτσαρντ Όγκ"* σημαίνει *"Ριχάρδος ο Νεώτερος"* και χρησιμοποιήθηκε όταν διαδέχθηκε ανήλικος τον πατέρα του (1271) για να διακριθεί από τον ομώνυμο παππού του. Ο Ρίτσαρντ ήταν ο ισχυρότερος κόμης του Άλστερ, ανέλαβε την διακυβέρνηση μετά την ενηλικίωση του (1280). Ήταν προσωπικός φίλος του Εδουάρδου Α΄ της Αγγλίας που τον κατέταξε πρώτο ανάμεσα στους Ιρλανδούς κόμητες. Ο Ρίτσαρντ παντρεύτηκε την Μάργκαρετ, κόρη του ξαδέλφου του Τζων Μπεργκ και της Σεσίλ Μπάλλιολ. Οι φιλοδοξίες του και η επεκτατική του πολιτική τον έφεραν πολλές φορές σε σύγκρουση με τους υπόλοιπους Νορμανδούς βαρόνους.

Η κόρη του Ελισάβετ έγινε η δεύτερη σύζυγος του Ροβέρτου Μπρους αλλά αυτό δεν εμπόδισε τον Ρίτσαρντ να εξακολουθεί να υποστηρίζει τον Εδουάρδο Α΄. Ο Ροβέρτος Μπρους έκανε εισβολή στην Ιρλανδία (1315), ο κόμης πήγε με τον στρατό του να τον αποκρούσει αλλά ηττήθηκε στο Άντριμ. Η εισβολή του Μπρους και η εξέγερση του Φελίμ Ο' Κοντσουίρ τον άφησε ουσιαστικά χωρίς εξουσία αλλά ανέκτησε το Άλστερ όταν έπεσε ο Κοντσουίρ στην *δεύτερη μάχη του Αθερί* και ηττήθηκε ο Μπρους στο Φόγκαρτ. Πέθανε (29 Ιουλίου 1326) στην *μονή του Αθασέλ* στην κομητεία Τιπερέρι.

## Οικογένεια

Με την σύζυγο του Μάργκαρετ απέκτησε :

*Αβελίνα του Μπεργκ, παντρεύτηκε τον Τζων του Μπέρμιγχαμ, 1ο κόμη του Λάουθ
*Ελεονώρα του Μπεργκ (1282 - μετά τον Αύγουστο του 1234), παντρεύτηκε τον Λόρδο Τόμας των Μάλτον του Μπουργκ μπει Σαντς
*Ελισάβετ του Μπουργκ, δεύτερη σύζυγος του Ροβέρτου Μπρους και μητέρα του Δαυίδ Β΄ της Σκωτίας
*Γουόλτερ του Μπεργκ (1285 - 1314)
*Τζων του Μπεργκ (1286 - 1313)
*Ματθίλδη του Μπεργκ (1288 - 1320), παντρεύτηκε τον Γιλβέρτο ντε Κλερ, 7ο κόμη του Χέρτφορντ
*Τόμας του Μπεργκ (1292 - 1316)
*Αικατερίνη του Μπεργκ (1296 - 1 Νοεμβρίου 1331), παντρεύτηκε τον Μωρίς Φιτζέραλντ, 1ο κόμη του Ντέσμοντ
*Εδμόνδος του Μπεργκ
*Ιωάννα του Μπεργκ (1300 - 23 Απριλίου 1359), παντρεύτηκε σε πρώτο γάμο τον Τόμας Φιτζέραλντ, 2ο κόμη του Κιλνταίρ με τον οποίο δεν απέκτησε παιδιά και σε δεύτερο γάμο τον Σερ Τζων Ντάρσι, 1ο βαρόνο του Ντάρσι και απέκτησε παιδιά ανάμεσα στα οποία την Ελισάβετ Ντάρσι που παντρεύτηκε τον Τζέιμς Μπάτλερ, 2ο κόμη του Όρμοντ.

## Παραπομπές
 		


## Πηγές

*Archer, Thomas Andrew (1886). "Burgh, Richard de (1259?-1326)". In Stephen, Leslie. Dictionary of National Biography. 7. London: Smith, Elder & Co.
*Ancestral Roots of Certain American Colonists Who Came to America Before 1700 by Frederick Lewis Weis; Lines 73-30, 177B-8, 177B-9.
*The Tribes and customs of Hy-Many, John O'Donovan, 1843
*The Surnames of Ireland, Edward MacLysaght, Dublin, 1978.
*The Anglo-Normans in Co. Galway: the process of colonisation, Patrick Holland, Journal of the Galway Archaeological and Historical Society, vol. 41,(1987–88)
*Excavation on the line of the medieval town defences of Loughrea, Co. Galway, J.G.A.& H.S., vol. 41, (1987–88)
*Anglo-Norman Galway; rectangular earthworks and moated sites, Patrick Holland, J.G.A. & H.S., vol. 46 (1993)
*Rindown Castle: a royal fortress in Co. Roscommon, Sheelagh Harbison, J.G.A. & H.S., vol. 47 (1995)
*The Anglo-Norman landscape in County Galway; land-holdings, castles and settlements, Patrick Holland, J.G.A.& H.S., vol. 49 (1997)
*Annals of Ulster at CELT: Corpus of Electronic Texts at University College Cork
*Annals of Tigernach at CELT: Corpus of Electronic Texts at University College Cork
*Revised edition of McCarthy's synchronisms at Trinity College Dublin.
*Cawley, Charles, Medieval Lands Project on Richard Mor de Burgh, son of William, Lord of Connaught and his descendants, Medieval Lands database, Foundation for Medieval Genealogy

## Εξωτερικοί σύνδεσμοι

*Οικογένεια Μπεργκ

Κατηγορία:Οίκος του Μπεργκ (Ιρλανδία)
Κατηγορία:Κόμητες του Άλστερ (1264)